Natukene jäi minu südametunnistusele kripeldama see, et Meetuate suguvõsa algus  tundub raamatus endiselt pisut viltu olevat. Mäletan, et umbes eelmise aasta mais võtsin ühendust Tõnu Meldrega ja saatsin talle oma nägemuse Kõlli talu ja Meetuate dokumenteeritud ajaloo algusaegadest. Tõnu Meldre saatis seepeale mulle Ülo Roosnurme telefoninumbri ning soovituse temaga need asjad läbi arutada. Võtsin siis hoogu, mis ma võtsin, ent telefonikõne jäigi mul lõpuks tegemata. Nagu selliste asjadega ikka on - lükkad muudkui homse peale, sest parasjagu on pakilisemaidki asju teha, ja lõpuks see  "homme" ei kipugi enam tulema. Puhtalt minu viga.